Itt élek.
Itt létezem.
Nekem semmi sem számít.
Nekem semmi sem fontos.
Vagyok, aki vagyok.
Csak egy gyilkos.
MIUTÁN 1976-BAN ÚJRA BEVEZETTÉK A HALÁLBÜNTETÉST AZ USA-BAN,
TÖBB MINT 8000 EMBERT ÍTÉLTEK HALÁLRA EMBERÖLÉS MIATT
EZ A HALÁLSORON LÉVŐ 31018-AS ELÍTÉLT TÖRTÉNETE
Az őrök majd azt mondják,
adminisztratív elkülönítésben élek.
Egészen hat hónappal ezelőttig elkülönítve tartottak
egy magánzárkában, majdnem két éven át.
Miféle veszélyt jelentek most?
Miféle veszélyt jelent a társadalomra egy 71 éves tolókocsis férfi?
Nem tudják, mihez kezdjenek itt velem. Úgy bizony. Fogalmuk sincs róla.
2021.10.29.
De nem is érdekel.
A NETFLIX SOROZATA
A MUMUS
SOUTH CENTRAL FEGYHÁZ, MISSOURI
1999 DECEMBERÉBEN GARY BLACKET BŰNÖSNEK TALÁLTÁK
ELŐRE KITERVELT EMBERÖLÉS VÁDJÁBAN
EGY JOPLINBAN TÖRTÉNT HALÁLOS KIMENETELŰ KÉSELÉST KÖVETŐEN
Azt mondják, ha valakit nem a düh vezérel,
ha az embernek csak egy pillanata is van átgondolni, mit csinál,
az Missouriban előre kitervelt emberölés.
HALÁLRA ÍTÉLTÉK
- Rendben van a mikrofon? Milyen a hang? - Jó.
Igen?
Ha ez előre ki nem tervelt emberölés, mint ami valójában,
akkor már egy átmeneti otthonban lennék valahol,
vagy úton egy idősek otthonába.
McDonald megyében születtem, Missouriban.
Egy kis farmon nőttem fel, Noeltől négy kilométerre délre.
Azokból az időkből nem sokra emlékszem,
csak a meleg konyhákra, és sülő kekszek illatára.
De bizonyos időszakokból mindössze egy kutyára.
Öt és fél éves koromban anyám, apám és a nagyanyám
meghalt egy autóbalesetben.
Egyedül én éltem túl.
Fogalmam sincs, hogy hatott rám, hogy így veszítettem el a szüleimet.
GARYT A BLACK CSALÁD FOGADTA ÖRÖKBE
JOPLINI OTTHONUKBA KÖLTÖZÖTT
Eleinte nagyon gondoskodó család volt,
de öt-hat év elteltével
anyám inni kezdett.
És minél többet ivott,
annál kevesebbet törődött a családdal.
Anyám alkoholizmusa eljutott arra a pontra…
hogy egy nap hozzám vágott egy vodkásüveget,
én pedig eljöttem otthonról, úgy…
Valamikor a 17. szülinapom előtt.
És a Redings Mill fogadóba költöztem.
A Redings Mill fogadó földszintjén egy teljesen törvényes vendéglő üzemelt,
a másik részén pedig
egyszerre nyolc nő is tartózkodhatott.
Prostituáltak voltak.
Ők ugrattak, viccelődtek velem,
de általában minden este úgy végződött,
hogy amelyiküknek nem volt kuncsaftja, behívott a szobájába.
Kezdtem úgy érezni, hogy meg kell védenem őket.
Hogy vigyáznom kell rájuk. Ez a munkám része volt.
Ők voltak a családom.
Mire betöltöttem a 17-et,
konkrétan én voltam a stricije
úgy hat ott dolgozó lánynak.
Ahhoz hogy valóban strici légy,
meg kell értened, hogy az a legfontosabb, hogy gondoskodj a lányokról.
Pár lányt kamionparkolókból szedtem össze.
Többet gondoskodtam róluk, mint korábban bárki az életük során.
Azt hiszem, a gondoskodásom miatt
ők egyre jobban vonzódtak hozzám.
Egyesek talán nem szeretetnek neveznék ezt.
Hanem inkább
rajongásnak,
de én ugyanúgy számíthattak rájuk, ahogy ők számíthattak rám.
1998-BAN A 43 ÉVES GARY BLACK MÉG MINDIG STRICIKÉNT DOLGOZOTT JOPLINBAN
OKTÓBER 2-ÁN A BELVÁROSBA HAJTOTT EGY TAMMY NEVŰ NŐVEL
Tammy egy leendő prostituált volt.
Aznap 19:30 körül
felajánlotta, hogy megmutatja, mire képes egy jó szombati estén.
Beültünk a kocsiba.
Ekkor Tammy rájött, hogy nincs cigije.
„Csak állj meg ennél a kisboltnál, én pedig beszaladok, és veszek.”
Minden ezzel kezdődött aznap este.
Nagyon gyorsan visszajött.
Amint megláttam, tudtam,
hogy valami feldúlta. Valami miatt nagyon feldúlt volt.
Elkezdtem letekerni az ablakomat,
és mielőtt még végeztem volna, így szólt:
„Gary, ez a ****** hozzám dörgölőzött.
Hozzányomta az ágyékát a fenekemhez.
Amikor megfordultam, hogy elzavarjam,
megfogta a kezem, és lenyomott a pultra.”
Abból, amit Tammy mondott,
úgy tűnt, hogy a férfi tudta, hogy prostituált,
és megpróbálta a magáévá tenni.
Ez számomra teljesen elfogadhatatlan.
Nagyon feldühített.
Amikor megláttam a bolt előtt, szóltam neki, hogy beszélni akarok vele.
Erre ő elfutott.
És beszállt egy vadonatúj Ford Ranger kisteherautóba.
Visszanéztem Tammyre, és azt mondtam: „Ülj be az autóba!”
Pillanatok alatt utolértem a fickót.
Megálltunk az Ötödik és Joplin sarkán,
én a kisteherautója mellett parkoltam.
Emlékszem, Tammy azt mondta: „Istenem, ne csináld ezt!”
Mire én: „Ne aggódj, kicsikém! Szétrúgom a fekete seggét.”
A fickó látta, ahogy kiszállok az autómból,
és ekkor ő is kiszállt a kisteherautóból,
a kezében egy… Egyértelműen egy üveg volt nála,
barna papírzacskóba csomagolva.
És így szólt: „Akarsz tőlem valamit, öreg?”
Mire én: „Csak szétrúgni a seggedet, fiam.”
Meglendítette a sörösüveget.
Az ütéstől a jobb térdemre rogytam.
Miközben felálltam, előhúztam a késemet.
Egyenesen a válla fölött találtam el, a nyaka oldalán.
BLACK KÉSE FELSÉRTETTE A FÉRFI ARTÉRIÁJÁT
Az artériájából spriccelő vér majdnem két méter távolságra lövellt ki.
Olyan volt, egy kerti slag, amiből spriccel a víz.
Ennyit mondott: „Úristen!”
Aztán hátraléptem, és néztem,
ahogy a kisteherautó felé tántorog.
Visszamentem a kocsimhoz. Beszálltam, a műszerfalra dobtam a kést,
és becsuktam az ajtót.
Tammy így szólt: „Te jó isten, mi történt?”
Mire én: „Semmi, drágaságom. Csak egy ********* kevesebb.”
BLACK A KÉSELÉST KÖVETŐEN
AZONNAL ELMENEKÜLT A HELYSZÍNRŐL
Visszamentünk a házba, és összepakoltunk pár ruhát.
Volt egy kulcsom egy lakókocsihoz úgy 70 kilométerre onnan.
És odamentünk a hétvégére,
hogy kivárjuk, mi történik.
BLACK ÁLDOZATA A 28 ÉVES JASON JOHNSON VOLT
A KÉSELÉST KÖVETŐEN AZONNAL KÓRHÁZBA SZÁLLÍTOTTÁK
Ez az abszolút kedvencem. Ez itt.
Ez jó.
Milyen boldognak tűnik!
A két bátyja közt.
Charley Kibby Johnson vagyok,
Jason Oscar Johnson édesanyja.
Oscar B. vagyok, Jason Oscar apja.
- Ő ott. - Ki az?
Már gyerekként is mindenki ismerte őt.
Akkoriban a mosolyáról ismerték,
mert folyton boldog volt.
Minden sportban a legjobbak közt volt.
A Cincinnati Egyetemi csapat, a Wildcats.
Igen.
Hajrá, Jason!
Azt mondták, megközelítette egyes profi sportolók szintjét.
- Jó volt. - Kiváló volt. Nem pusztán jó.
Ő Jason barátnője.
Ő volt élete szerelme.
És biztos vagyok benne, hogy ha nem így alakulnak a dolgok,
ma férj és feleség lennének.
Joplinba siettünk.
Nagyjából hajnali 5:00-kor értünk oda.
És megtudtuk, hogy rengeteg vért vesztett,
ami miatt több stroke-ot is elszenvedett.
JASON SÚLYOS AGYKÁROSODÁST SZENVEDETT, ÉS GÉPEK TARTOTTÁK ÉLETBEN
Összehívtak egy megbeszélést.
Hogy eldöntsük, mi legyen.
És Oscarral úgy döntöttünk,
hogy semmi értelme annak, ha csak vegetál.
Ha azt sem tudja, ki ő, vagy hogy hol van.
Az már nem a mi fiunk volt.
A mi fiunk egy életteli, intelligens, szerető és odaadó férfi volt.
Úgy döntöttünk, levetetjük a gépekről.
Emlékszem, azt mondtam:
„Jézus már vár rád.
Már vár rád, és minden rendben lesz.”
És vett egy utolsó lélegzetet.
Ott voltam a kicsikém első lélegzetvételénél,
és sajnos úgy alakult, hogy az utolsónál is.
JASON JOHNSONT 1998. OKTÓBER 5-ÉN HOLTTÁ NYILVÁNÍTOTTÁK
GARY BLACKET MÉG AZNAP LETARTÓZTATTÁK
Ezt az esetet könnyen értelmezhetjük a jó és a gonosz közti összecsapásként.
Jason Johnson egyértelműen a jó volt.
Gary Black pedig egyértelműen a gonosz.
Darren Gallup vagyok,
és 1998-ban én vezettem a nyomozást ebben az esetben.
Sokan Gary Black-esetként utalna erre,
de ez valójában Jason Johnsonról szólt.
Ő volt az áldozat,
tehát tényleg róla szólt.
És ez itt a Joplini Rendőrkapitányság.
BLACK A KIHALLGATÁS SORÁN BEISMERTE, HOGY MEGKÉSELTE JOHNSONT,
DE AZT ÁLLÍTOTTA, HOGY ÖNVÉDELEMBŐL TETTE
Garynek nyilván utcai verekedésként kell ezt beállítania.
Mert ez alátámasztaná az önvédelemről alkotott teóriáját.
Hogy nem tervelte ki, és nem volt szándékos.
Ám a bizonyítékok nem ezt mutatják.
1-ES SZÁMÚ GYANÚSÍTOTT
Kizárt, hogy ez egy utcai verekedés lett volna,
melynek következtében Gary önvédelemből kést rántott.
Nem volt erre utaló bizonyíték.
A SZEMTANÚK ÁLLÍTÁSA SZERINT JASONT AZ AUTÓJÁBAN ÜLVE KÉSELTÉK MEG
A begyűjtött bizonyítékok alapján Gary Black
megállt Jason Johnson mellett,
miközben ő a járművében ült,
kiszállt, kést rántott, és nyakon szúrta Jason Johnsont.
Ezt elnézve teljesen nyilvánvaló, hogy a kisteherautóban ült,
amikor nyakon szúrták.
A vér nem kerülhetett volna ide,
ha a konfliktus a kisteherautón kívül játszódik le.
Ez a gyilkos fegyverként használt kés.
BIZONYÍTÉK
Ha valaki kést ránt, főleg egy ilyet,
és egy járműben ülő ember nyakába döfi,
akkor számára is egyértelmű, hogy az adott személy meghal.
Ez előre kitervelt emberölés.
Ez szándékos emberölés.
JOPLIN VÁROSA BÜSZKÉN SZOLGÁL
Nem bánom, hogy megöltem Jason Oscar Johnsont.
Csak megjátszotta magát.
Olyan játékot akart játszani, amiről fogalma sem volt.
Jason Oscar Johnson tudta, hogy a lány prostituált,
tudta, hogy nincs stricije,
és megpróbálta a magáévá tenni.
Láttam a felvételt.
Láttam a boltban készült felvételt.
Láttam, ahogy hátulról hozzányomja az ágyékát
a pultnál.
Láttam, ahogy a lány odafordul hozzá,
aztán ő megfogja a lány kezét, a pulthoz nyomja őt,
és mond neki valamit.
El akarta játszani, hogy ő majd mindenkinél jobban vigyáz rá.
El akarta játszani a stricit.
De csak a saját életével játszott.
Nos, ebből semmi sem volt igaz.
De tökéletesen bemutatja, hogy Gary miféle ember.
Ő…
bármit kitalál, hogy jobb színben tűnjön fel,
és továbbra is Jasont okolja.
Jason Johnson nem volt strici.
Nincs erre utaló bizonyíték,
és ha az ember őszintén belegondol, tudja, hogy ez nem igaz.
Ez a kamera egyszerre egy képkockát rögzít.
LEJÁTSZÁS
Nos, Jason a pultnál áll, és épp vesz valamit,
ő itt pedig Tammy.
És itt történt az állítólagos ütközés, vagy akármi.
Ő itt Tammy, ő pedig Jason.
És ennyi volt.
Ez szó szerint másfél másodpercnyi
interakció volt.
Szóval az, hogy Jason szexuálisan bántalmazni akarta,
vagy illetlenül viselkedett Tammyvel,
a felvétel alapján egyértelműen nem igaz.
Még ha Jason mondott is volna valamit, abból miért gondolná bárki is,
hogy nyakon szúrhatja,
csak mert nekiütközött a barátnőjének, a nejének, vagy ahogy Gary mondaná,
a prostituáltjának?
Ezek a tetoválások voltak Gary Black bőrén
aznap, amikor beszéltem vele.
Ez egy náci német SS-tetoválás.
Úgy vélem, Gary azért szúrta nyakon, és ölte meg Jasont,
mert úgy érezte, csorbát szenvedett a tekintélye.
Ráadásul Jason fekete volt,
Tammy pedig azt vallotta, hogy amikor
Gary kiszállt a kocsiból, nyakon szúrta Jasont,
aztán pedig visszaült az autóba,
hozzá fordult, és azt mondta: „Egy ‘n betűs szóval‘ kevesebb.”
Ez egyértelműen azt mutatta, hogy ez faji indíttatású bűncselekmény.
BIZONYÍTÉK
Az egész nyomozás során
úgy véltük, hogy ez előre kitervelt emberölés,
amit halálbüntetéssel kell sújtani.
Az egyetlen kérdés az volt, hogy az esküdtek is így gondolják-e.
Missouri államban a halálbüntetéshez súlyosbító körülmények kellenek.
Az egyik ilyen az elkövető múltja.
Nem ez volt Gary első erőszakos bűncselekménye.
JOPLINI RENDŐRKAPITÁNYSÁG
GARY BLACK MÚLTJÁBAN TÖBB ERŐSZAKOS BŰNCSELEKMÉNY IS FELLELHETŐ
1976-BAN ELÍTÉLTÉK EGY MAJDNEM HALÁLOS KIMENETELŰ TÁMADÁSÉRT,
MELYET JOPLIN KÜLVÁROSÁBAN HAJTOTT VÉGRE
Álmodtak már a Mumussal?
Gary Black az én Mumusom.
Ezen a helyen kellett volna meghalnom.
Nem voltam itt, már vagy úgy 35 éve.
Ma este biztosan rémálmaim lesznek.
Egy pénteki estén, 1976. márciusában
felvettem a barátnőmet,
és randizni vittem.
Utána idehoztam.
Megláttuk, hogy egy autó
felhajt a dombra.
A sofőr mögém gurult, aztán megállt. Elállta az utat.
Gary Black bukkant fel ennél az ablaknál,
sofőr felőli oldalon, egy lefűrészelt csövű sörétessel.
Azt mondta, a rendőrségtől jöttek, és hogy szálljak ki az autómból.
Széttetette velem a lábam a kocsinál, elvették a tárcámat és a kulcsot,
aztán lelőttek.
GARY BLACK ÉS TÁRSA ELLOPTÁK JACKIE PÉNZTÁRCÁJÁT,
BENNE HÉT DOLLÁRRAL
JACKIE-T OTTHAGYTÁK MEGHALNI
Emlékszem, éreztem, ahogy folyik ki a vér az oldalamon,
és ahogy a hideg felfelé kúszik a karomon.
Egyfajta hideg zsibbadás volt. Kezdtem elvérezni.
A KIÉRKEZŐ MENTŐK KÉPESEK VOLTAK MEGMENTENI JACKIE ÉLETÉT
Még több mint 40 sörét van a testemben.
Kettő a szívemben.
Eltávolították a fél tüdőmet,
a lépemet.
BLACKET LETARTÓZTATTÁK, ÉS TETTÉÉRT 25 ÉV BÖRTÖNRE ÍTÉLTÉK
DE MINDÖSSZE 12 ÉV UTÁN FELTÉTELES SZABADSÁGRA BOCSÁTOTTÁK
Ha Gary Blacket nem engedik ki olyan hamar,
és nem kerül vissza az emberek közé,
akkor nem lett volna esélye,
hogy meggyilkoljon valaki mást.
Ez teljesen letaglózott.
Börtönben kellett volna maradnia.
Mélységesen együttérzek az elhunyt családjával.
Ez olyan szomorú, ráadásul megelőzhető lett volna.
A JASON JOHNSON MEGGYILKOLÁSÁNAK ÜGYÉBEN RENDEZETT TÁRGYALÁSON
ISMERTETTÉK BLACK KORÁBBI BŰNCSELEKMÉNYEIT
1999. DECEMBER 9-ÉN BŰNÖSNEK TALÁLTÁK BLACKET,
ÉS EZT KÖVETŐEN HALÁLRA ÍTÉLTÉK
AZONNAL FELLEBBEZETT AZ ÍTÉLET ELLEN
SÖRFŐZDE
Mi haszna van, ha megölünk valakit, amiért megölt valaki mást?
TÍZ ÉV, VALAMINT SZÁMOS ÚJRATÁRGYALÁS ÉS FELLEBBEZÉS UTÁN
BLACK VÉGÜL BELEEGYEZETT, HOGY BŰNÖSNEK VALLJA MAGÁT
Ha egyszerűen megöljük az elkövetőt,
az áldozat halála értelmetlenné válik.
CSERÉBE BÜNTETÉSÉT
TÉNYLEGES ÉLETFOGYTIG TARTÓ SZABADSÁGVESZTÉSRE VÁLTOZTATTÁK
WILLIAM FLEISCHAKER KÉPVISELTE BLACKET A FOLYAMAT VÉGSŐ SZAKASZÁBAN
Gary együttérzést érdemel. Mint minden emberi lény.
Ha valaki azt gondolja, hogy vannak annyira szörnyű emberek…
Egyesek talán nem képesek együttérezni velük,
de az az ő dolguk, attól ők még emberi lények.
És bármit is tettek,
megérdemelnek egy méltányos büntető igazságszolgáltatási rendszert.
Ha visszatekintünk Gary 1976-os büntetésére,
arra, hogy érdemelt-e második esélyt, amikor szabadlábra helyezték,
akkor szerintem igen.
Nincs kristálygömbünk, ami megmutatja,
hogy az adott személy elkövet-e újabb bűncselekményt.
Így kiderült, hogy megváltozott-e. Máshogy nem lehet kideríteni.
Mondhatjuk, hogy mi lett volna, ha.
Ha börtönben marad, és nem engedték volna ki,
talán nem ölte volna meg Mr. Johnsont.
De ez mind csak feltételezés.
GARY BLACK IMMÁR 23 ÉVE ÜL BÖRTÖNBEN JASON JOHNSON MEGGYILKOLÁSÁÉRT
Azt hiszem, az a rengeteg harag, ami Garyben dúlt,
ami miatt fiatalon veszélyes ember volt, már a múlté.
Szerintem a társadalom már nem nyer semmit azzal,
hogy Gary börtönben van.
A börtönnek az a lényege,
hogy elkülönítse ezeket az embereket a társadalomtól,
ahol árthatnak másoknak, elvehetik a tulajdonukat, vagy ilyesmi.
De ennek már nem sok értelme van.
Szerintem nem nagyon van arra indok,
hogy továbbra is börtönben tartsák.
Már meglehetősen ártalmatlan.
SZÁMOS BŰNCSELEKMÉNYÉNEK KÖVETKEZTÉBEN
BLACK FELNŐTT ÉLETÉNEK 80%-ÁT BÖRTÖNBEN TÖLTÖTTE
SERIFF
JASPER MEGYEI RENDÉSZETI KÖZPONT
EBBŐL HAT ÉVET A JASPER MEGYEI ÁLLAMI BÖRTÖNBEN TÖLTÖTT
Szerintem Gary Black örökké veszélyt jelent a társadalomra,
vagy bármelyik intézményre, ahol őrzik.
Voltak nagyon manipulatív foglyaink, de olyan gonosz, mint Gary, egy sem.
Becky Stevens vagyok.
Jelenleg én vezetem a Jasper Megyei Seriffhivatalt.
JASPER MEGYEI RENDÉSZETI KÖZPONT GARY WAYNE BLACK
Már az idekerülésem előtt hallottam Gary Blackről.
A helyi egyetem rendőr-akadémiáján hallottam róla először.
Voltak bizonyos kurzusaim,
ahol őt hozták fel példaként.
BŰNÖZŐI MAGATARTÁSFORMÁK
Elég nagy hírnévre tett szert,
nem is tudom, hogy fogalmazzam meg,
a veszélyessége miatt, talán ez a legpontosabb.
Vannak viselkedésmódosító technikáink,
ami a kiváltságok elvesztését jelenti, vagy ha kevesebbet jöhetnek ki a cellából.
Garyt nem érdekelte. Neki semmi sem számított.
Őt nem látogatta senki. Nem volt miért jól viselkednie.
Agresszív volt az őrökkel szemben.
A cellájába zárva is képes volt ártani másoknak.
Így is kiabálhatott,
és rávehette a többi fogvatartottat, hogy megtegyék, amit akar.
És így is tett.
Mások szenvedése élteti.
LETARTÓZTATÁSI FORMANYOMTATVÁNY
Nem tudom, van-e arra szó, hogy Gary Black mennyire rasszista.
Ha egy színes bőrű rabot helyeztünk abba a blokkba, ahol Gary is volt,
annak pokollá tette az életét.
Folyamatosan próbálta mentálisan kikészíteni,
pszichológiai hadviselést folytatott.
Gary Black még a börtönben is veszélyt jelent a társadalomra.
És olyan személy, mint Gary, aki semmibe veszi az emberi életet,
nagyon veszélyes, bárhol is legyen.
Mihez kezdjünk egy Gary Black-félével?
Ő a legveszélyesebb ember, akit valaha vád alá helyeztem.
Norman Rouse vagyok, és én voltam a főügyész
a Gary Black-perben.
Nagyon nehéz volt elfogadnom,
hogy tényleges életfogytiglant kapott, de ez van,
néha le kell nyelni a békát.
A tényleges életfogytiglan nagyon feldühít.
Ha nem kaptam volna tényleges életfogytiglant,
már 22 évet leültem volna a büntetésemből,
és nagyon közel lennék a feltételes szabadlábra helyezéshez
egy sima életfogytiglan esetén, ami Missouriban
30 évnek számít, aztán feltételesen szabadulhatsz.
Semmi nem ösztönöz a jó magaviseletre.
Nincs belőle semmi hasznom.
Semmi nem ösztönöz arra
egy tényleges életfogytiglanost, hogy változtasson a viselkedésén.
Gary Black azt állítja: „Ha nincs a tényleges életfogytiglan,
nem lennék erőszakos.”
Megnézhetjük a börtönjelentéseket
jóval azelőttről, hogy tényleges életfogytiglanra ítélték.
Itt egy jelentés 1993-ból, melyben az áll, hogy megkéselt egy rabot.
1999-ben pedig megtámadott egy börtönőrt,
és kárt tett a bal szemében.
Szóval ezek egyértelműen bizonyítják, hogy folyamatosan erőszakos volt,
akkor is, amikor még nem kapott tényleges életfogytiglant.
És ne feledjük, ezek csak a börtönben történt esetek.
Rengeteg olyan bűnügyi akta van, amibe még bele sem néztünk.
Tehát ez úgyszólván csak a jéghegy csúcsa, ezek csak a börtönben elkövetett tettei.
Az, hogy tényleges életfogytiglant kapott, ami sokak szerint a helyes büntetés
a halálbüntetéssel szemben,
amint az a jegyzőkönyvekből is látszik,
nem tartja vissza az erőszaktól.
Szerintem szerencséje, hogy még él.
Valójában ezek a feljegyzések azt igazolják és támasztják alá,
hogy halálbüntetést érdemel.
1970.09.27. NAPKELTE 1998.05.10. NAPNYUGTA
A SZÁRNYAID KÉSZEN ÁLLTAK, DE A SZÍVEM NEM
CHARLEY JOHNSON A FIA HALÁLÁT KÖVETŐEN
SAJÁT IMASZOLGÁLATOT HOZOTT LÉTRE
Jó reggelt, emberek!
Adjunk hálát Istennek ezért az újabb napért,
amikor az ő kegyéből tovább élhetünk!
Hétfőtől péntekig minden reggel csinálom az imavonalat.
Jelenleg úgy 67-en szoktak csatlakozni.
Úgy gondolom, a fiam halála után az lett a kötelességem,
hogy segítsek másokon,
akik hasonló dolgokon és helyzeteken mentek keresztül.
Hogy segítsek nekik megérteni, hogy az élet megy tovább.
De Isten mindig menedéket nyújt.
Vele mindig erősek leszünk.
Már nem érzem azt a dühöt, amit egykor.
Igen. Adjunk hálát istennek…
Keresztényként kötelességem megbocsátani.
Nem ment azonnal, sokáig tartott,
de őszintén mondhatom, hogy megbocsátottam neki.
Megbocsátottam neki.
Nem támogatom a halálbüntetést.
Teljesen értelmetlen, és valódi haszna sincs.
Ha kivégezték volna, nem lett volna ideje megbánni.
Azt akarom, hogy gondolkodjon ezen.
Azt akarom, hogy Gary Black élete végéig
lássa maga előtt Jason Johnson arcát.
NÉGY HÓNAPPAL AZ ELSŐ INTERJÚJA UTÁN
GARY BLACK BELEEGYEZETT, HOGY TOVÁBBI KÉRDÉSEKRE VÁLASZOLJON
Volt egy szívrohamom, Jeff Citybe vittek egy stroke miatt,
de megvagyok.
Vérhígító gyógyszert szedek,
hogy ne kapjak megint stroke-ot,
emiatt könnyebben keletkezik zúzódás a szemem alatt.
Azt mondják, megfigyelik és kordában tartják.
Nem tudom.
A BÖRTÖNJELENTÉSEK VISZONT AZT TANÚSÍTJÁK,
HOGY BLACK VEREKEDÉSBE KEVEREDETT EGY MÁSIK ELÍTÉLTTEL
Ez nem volt előre kitervelt emberölés.
Jason Johnson teljesen kiszállt az autójából.
Megütött egy üveggel, én pedig a nyakon szúrtam,
ilyen gyors volt az egész.
Ahogy megütött, én megszúrtam. És ennyi volt.
Kizárt, hogy ez egy utcai verekedés lett volna.
A szemtanúk vallomása, és a nyomozásunk eredménye alapján
Gary Black megállt Jason Johnson mellett,
miközben ő a járművében ült,
kiszállt, kést rántott, és nyakon szúrta Jason Johnsont.
Ez előre kitervelt emberölés. Ez szándékos emberölés.
Abszolút nem érdekel, amit mond. Helyesen tettem, amit tettem.
Szerintem a kamerafelvételen az látszik, hogy egy fekete férfi
hozzányomja az ágyékát egy fehér nő fenekéhez,
és bármi, ami ezután történt, jogos volt.
Amint megállt az Ötödik és a Joplin sarkán, meg akartam ölni.
Tudtam, hogy megvan. Mindkét irányból jöttek. Nem juthatott át.
„Csak te és én vagyunk itt.
Kíváncsi vagy, mennyire vagy kemény? Derítsük ki!
Derítsük ki, tényleg bele akarsz-e menni ebbe a játékba!”
Abban a pillanatban tudtam, hogy neki annyi. És meg is halt.
Ön rasszista?
Határozottan. Határozottan rasszista vagyok.
A Ku-Klux-Klanban nőttem fel. A tagjai közt.
Gary Black egyedülálló abban, ahogy semmibe veszi a többi embert,
és ahogy bánik velük.
Az, hogy tényleges életfogytiglant kapott, ami sokak szerint a helyes büntetés
a halálbüntetéssel szemben,
nem tartja vissza az erőszaktól.
Gyakran gondolkoztam azon, hogy mit lehet kezdeni
egy Gary Black-félével.
Itt ülök, és költöm Missouri pénzét. Én ezt kezdem magammal.
Itt ülök, és minden egyes centet kiszedek Missouriból, amit tudok, életem végéig.
Még azért is ti fogtok fizetni, hogy meghalok.
A feliratot fordította: Tóth Norbert